CELEX: 62021CN0337
Language: mt
Date: 2021-05-31 00:00:00
Title: Kawża C-337/21: Talba għal deċiżjoni preliminari mressqa mil-Landgericht Frankfurt am Main (il-Ġermanja) fil-31 ta’ Mejju 2021 – FH vs SunExpress Günes Ekspres Havacilik A.S.

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/4
            
         
      Talba għal deċiżjoni preliminari mressqa mil-Landgericht Frankfurt am Main (il-Ġermanja) fil-31 ta’ Mejju 2021 – FH vs SunExpress Günes Ekspres Havacilik A.S.
      (Kawża C-337/21)
      (2021/C 391/07)
      Lingwa tal-kawża: il-Ġermaniż
      
         Qorti tar-rinviju
      
      Landgericht Frankfurt am Main
      
         Partijiet fil-kawża prinċipali
      
      
         Rikorrent: FH
      
         Konvenut: SunExpress Günes Ekspres Havacilik A.S.
      
         Domanda preliminari
      
      L-Artikolu 7 tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1) għandu jiġi interpretat fis-sens li, fil-każ ta’ titjiriet li ġew irriżervati b’riżervazzjoni waħda ma’ kumpanniji tal-ajru differenti permezz ta’ aġent online, hemm dritt ta’ kumpens kontra l-kumpannija tal-ajru li operat l-ewwel parti tat-titjira jekk it-titjira ttardjat fuq l-ewwel parti b’inqas minn tliet sigħat, iżda dan id-dewmien wassal sabiex it-titjira ta’ konnessjoni tintilef, u b’hekk il-passiġġier wasal fid-destinazzjoni finali tiegħu b’iktar minn tliet sigħat dewmien, u jekk il-kumpannija tal-ajru li operat l-ewwel parti tat-titjira ma kinitx parti fil-kuntratt tat-trasport tat-tieni parti tat-titjira u lanqas ma kienet taf bil-fatt li titjira ta’ konnessjoni kienet ukoll ġiet irriżervata ma’ kumpannija tal-ajru oħra?
      Il-kawża tħassret mir-reġistru tal-Qorti tal-Ġustizzja b’digriet tal-President tal-Qorti tal-Ġustizzja tat-28 ta’ Ġunju 2021.
      
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.